NORAKSTS

|  |  |
| --- | --- |
| 28.02.2019. | Nr.2/12 |

**JELGAVAS PILSĒTAS PAŠVALDĪBAS IZGLĪTĪBAS IESTĀDES**

**„JELGAVAS 3.SĀKUMSKOLA” STATUSA UN NOSAUKUMA MAIŅA**

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Izglītības likuma 26.panta pirmo daļu, Vispārējās izglītības likuma 29.panta pirmo daļu un 30.panta otro prim un ceturto daļu un Jelgavas pilsētas izglītības attīstības stratēģiju 2019.-2025.gadam,

**JELGAVAS PILSĒTAS DOME NOLEMJ:**

1. Mainīt Jelgavas pilsētas pašvaldības izglītības iestādes „Jelgavas 3.sākumskola” statusu no 2019.gada 1.jūnija un piešķirt tai nosaukumu Jelgavas pilsētas pašvaldības izglītības iestāde “Jelgavas Centra pamatskola”.
2. Jelgavas pilsētas pašvaldības izglītības iestādei „Jelgavas 3.sākumskola” (reģistrācijas numurs 90010059657, juridiskā adrese Uzvaras iela 10, Jelgava) līdz 2019.gada 1.maijam licencēt:
   1. pamatizglītības programmu (izglītības programmas kods 21011111);
   2. speciālās pamatizglītības programmu izglītojamiem ar mācīšanās traucējumiem (izglītības programmas kods 21015611).
3. Jelgavas pilsētas pašvaldības izglītības iestādei „Jelgavas Centra pamatskola” uzsākt īstenot pilnas pamatizglītības programmu, uzņemot izglītojamos 7.klasē 2019./2020.mācību gadā.
4. Jelgavas pilsētas pašvaldības izglītības iestādes „Jelgavas 3.sākumskola” direktoram iesniegt apstiprināšanai Jelgavas pilsētas domē Jelgavas pilsētas pašvaldības izglītības iestādes „Jelgavas Centra pamatskola” nolikumu.
5. Lēmums stājas spēkā nākamajā dienā pēc saskaņojuma saņemšanas no Izglītības un zinātnes ministrijas.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī

**Izglītības un zinātnes ministrijas saskaņojums saņemts 2019.gada 11.martā. Lēmums par “Jelgavas pilsētas pašvaldības izglītības iestādes „Jelgavas 3.sākumskola” statusa un nosaukuma maiņa” stājas spēkā ar 2019.gada 12.martu.**